《念奴娇 寄长女引元》
明代·王凤娴

花娇柳媚，问东君正是，芳菲时节。帐暖流苏鸡报晓，睡起悄寒节怯。

乌鸟情牵，青鸾信杳，追忆当年别。临歧泪滴，衷肠哽咽难说。

望断行云柴门，倚遍凄凉，空对闲风月。屈指归期无限恨，添得愁怀叠叠。

镜影非前，人情异昔，怎禁心摧折。欲诉凭谁，尽在数茎白发。

作者简介：王凤娴，生活在明神宗万历（1573～1620）前后，字瑞卿，号文如子，松江府华亭县（今上海金山吕巷颜圩村寒圩）人，建宁知府王善继女。解元王献吉之姐，宜春（今属江西省）令张本嘉妻。著有《翠楼集》、《贯珠集》、《焚馀草》五卷。《焚馀草》辑入《女中七才子兰咳二集》中。